Սրանք են այն նպատակները, որոնք առաջ մղելու համար Սարգսյանը գնում է Մոսկվա: Եթե դրանք սեղմ ձեւակերպենք կստացվի`Գյումրիում հզոր ռազմարդյունաբերական համալիր հիմնադրելու շուրջ պայմանավորվածություն, ղարաբաղաադրբեջանական շփման գծում միջադեպերի հետաքննության մեխանիզմների ներդրում, ապա նոր միայն բանակցությունների վերսկսում, Հայաստանի տնտեսությունում նոր ներդրումների ներգրավում եւ Հայաստանի ֆունդամենտալ քաղաքական բարեփոխումների նկատմամբ հարգանք: Վերջինը պետք է առաջին հերթին դրսեւորվի առաջիկա խորհրդարանական ընտրություններին չմիջամտելով: